da da hu nn da da en da da da da da nb en da de da en da da da da da sv da da da da da da da en nb da da da ca en en en en da da da en en da da sv en da da da da da sv en fa en en en en de vi da da da da da da da da da en en en en en en da en en en en oc en en en en en en en en
8. marts i Rusland: I dag påskønner russerne kvinder
Sådan lykkes du med russerne
Udgivet den 8. marts 2021 af Mette
8. marts i Rusland er ikke det samme som 8. marts i Danmark. Kvindekamp er nemlig skiftet ud med kvindepåskønnelse.
Hvor danske medier ynder at gøre status på ligestillingsspørgsmålet, og feminister på denne dag får ekstra taletid, benytter man i Rusland dagen til at påskønne kvinderne. Det er f.eks. den dag, de russiske blomsterhandlere sælger allerflest blomster.
Vi kan også se demonstrationer for kvinders rettigheder på denne dag i Rusland, men det er ikke kvindefrigørelse i traditionel forstand, som præger russerne. Derimod er det en anledning til at hylde kvinderne. Dette sker i form af gaver, blomster og forkælelse. Mændene trækker i husmodertøjet, og kvinderne får mulighed for at sidde med fødderne oppe.
Læs en personlig beretning fra en dansk-russisk kvinde, Ekaterina Krarup Andersen, om 8. marts i Rusland: Min 8. marts – Dengang og nu.
Men hvordan står det så til med kvindekampen i Rusland? Det korte svar er, at det står skidt til.
Det lange svar kan du læse om i dette blogindlæg: Feminisme i Rusland: Mænd er en sparsom ressource.
Historisk set er den internationale kvindekampdag funderet i socialismen. Ifølge Arbejdermuseet blev det den 27. august 1910 vedtaget på den 2. internationale socialistiske kvindekonference i København, at alle lande hvert år skulle holde en international kvindekampdag.
Tip til dig, der arbejder med russere:
8. marts i Rusland er en god anledning til at give relationen til din russer et ekstra løft. På en sådan dag kunne det være et smart træk at sende blomster eller chokolade til kvinderne i din russiske bekendtskabskreds, eller hvis du har en kvindelig russisk samarbejdspartner. Brug Interflora til at sende blomter i Rusland.
Send som minimum en mail med et tillykke med 8. marts og en lille påskønnelse af jeres bekendtskab. Skriv “8 marta” på google og vedhæft det billede, du bedst kan lide.
Vil du vide mere om kvinder i russisk business? Hør denne podcast: Forstå kvinderne i Russisk Business.
Mette Bærbach Bas er idéhistoriker med ekspertise i russisk kultur.
Hun er ekspert i kulturmødet og har skrevet bogen Kulturspejlet, som fortæller, hvor ekstreme vi danskere er – uden at vi selv kan se det.
Mette er desuden en populær oplægsholder og besøger skoler, i foreninger og på virksomheder, hvor hun fortæller om dansk og russisk kultur.
Læs mere om Mette Bærbach Bas.
Click to share on Facebook (Opens in new window)
Click to share on Twitter (Opens in new window)
Click to share on LinkedIn (Opens in new window)
Filed Under: Kvinder i Rusland, Russiske højtider
Forrige: Aleksej Navalnyj – frelser eller folkeforfører?
Næste: Kvindekamp: Så bær dog selv din kommode, Agnes!
17. juli 2020 at 16:54
Hvad synes du egentlig om begreberne kvindekamp og kvindepåskønnelse selv? Nu når vi i de vestlige medier ser hvad “kvindekamp” i virkeligheden handler om, nemlig at hade deres egen races mænd. Altså had mod hvide mænd. Er det så ikke bedre at kalde det kvindepåskønnelse i stedet for kvindekamp og dermed opfordre og motivere kvinder til at hade og være voldelige mod deres egne mænd?
8. marts 2021 at 07:27
Du spørger, hvad jeg synes om begreberne kvindekamp og kvindepåskønnelse. Det er efter min mening to begreber, som hver dækker et forskelligt aspekt af relationerne mellem kvinder og deres omgivelser.
Mange kvinder ønsker at gøre op med den uretfærdighed, der ligger i, at mænd er berettiget til fordele, kun fordi de er mænd. Da dette ofte bunder i en strukturel uligevægt, kræver det en omfattende ændring af samfundet og de indbyrdes relationer i samfundet. Kvindekamp handler om at tilkæmpe sig priviligier, som ikke nødvendigvis afgives frivilligt eller gnidningsløst. Derfor ordet kamp.
Om det er bedre at kalde det kvindepåskønnelse i stedet for kvindekamp, afhænger derfor meget af konteksten. Hvis det handler om anerkendelse, vil ordet påskønnelse være på sin plads. Når det handler om at skabe forandring, vækker ordet kamp nok mere associationer til revolution, og det er netop det, kvinderne i de sidste 100 år har kæmpet for: en omvæltning af kvinders status og rettigheder i samtundet.
Jeg deler imidlertid ikke den opfattelse, at kvindekamp handler om, at kvinder skal hade mænd eller være voldelige over for mænd.
Speak Your Mind Annuller svar
Notify me of follow-up comments by email.
Notify me of new posts by email.
Jeg hedder Mette Bærbach Bas og er uddannet idéhistoriker med speciale i russisk kultur. Som ung arbejdede jeg på et russisk børnehjem, og her blev jeg klar over, at dansk kultur er ekstrem. Det har jeg skrevet om i bogen Kulturspejlet, og det er det, jeg taler om, når jeg holder foredrag og kulturtræninger.
Jeg taler seks forskellige sprog og har boet i seks forskellige lande. Er gift med Cem, som har tyrkiske rødder. Sammen har vi to børn, som vi opdrager ud fra den devise, at børnene skal have det bedste fra begge kulturer.
På dette websted finder du:
Indsigt i russisk kultur
Nye perspektiver på dansk kultur
Ruslandseksperten - © 2022 Alle rettigheder forbeholdes - CVR: 32009549 - Brabrand Skovvej 68, 8220 Brabrand - Handelsbetingelser - Kontakt - Designet af: René Sejling
Mit websted bruger cookies til at forbedre din oplevelse. Du kan fravælge cookies, hvis du ønsker det. AccepterAfvis Læs mere
Privacy & Cookies Policy
This website uses cookies to improve your experience while you navigate through te website. Out of these, te cookies that are categorized as necessary are stored on your browser as they are essential for te working of basic functionalities of te website. We also use third-party cookies that help us analyze and understand how you use this website. These cookies will be stored in your browser only with your consent. You also have te option to opt-out of these cookies. But opting out of some of these cookies may affect your browsing experience.
Necessary cookies are absolutely essential for te website to function properly. This category only includes cookies that ensures basic functionalities and security features of te website. These cookies do not store any personal information.
Any cookies that may not be particularly necessary for te website to function and is used specifically to collect user personal data via analytics, ads, other embedded contents are termed as non-necessary cookies. It is mandatory to procure user consent prior to running these cookies on your website.
Content protected by Whocopied.me